31992D0097
L 040/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 16 декември 1991 година
относно приемането на общите разпоредби, общите условия и процедурни правила за помирение и арбитраж за договори за работа, доставка и услуги, финансирани от Европейския фонд за развитие (ЕФР), по отношение прилагането им при асоциирането на отвъдморските страни и територии към Европейската икономическа общност
(92/97/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 136 от него,
като взе предвид Решение 91/482/ЕИО на Съвета от 25 юли 1991 г. относно асоцииране на отвъдморските страни и територии (ОСТ) към Европейската икономическа общност (1), и по-специално членове 211, 212 и 213 от него,
като взе предвид предложението на Комисията,
като има предвид необходимостта от приемането на общи разпоредби и общи условия, уреждащи договорите за работа, доставка и услуги, финансирани от средствата на Европейския фонд за развитие (ЕФР), администриран от Комисията, наричани по-нататък „средствата на Фонда“;
като има предвид необходимостта от приемане на процедурни правила за помирение и арбитраж на договори, финансирани от средствата на Фонда;
като има предвид, че Съветът, като приема настоящото решение, е обърнал особено внимание на подобни документи, приети за работа със „средства“ от ЕФР в държавите от Африка, Карибския и Тихоокеанския басейн,
РЕШИ:
Член 1
Общите разпоредби за договори за работа, доставка и услуги, финансирани със средствата на Фонда в отвъдморските страни и територии, които са поместени в приложение I, се прилагат за подготовката и сключването на договори, финансирани от ЕФР.
Изпълнението на договори, финансирани със средствата на Фонда, освен ако член 212, буква б) от Решение 91/482/ЕИО не предвижда друго, се уреждат от:
-
общите условия за договори за работа, финансирани от ЕФР в ОСТ, поместени в приложение II,
-
общите условия за договори за доставки, финансирани от ЕФР в ОСТ, поместени в приложение III,
-
общите условия за договори за услуги, и финансирани от ЕФР в ОСТ, поместени в приложение IV.
Спорове, свързани с договор, финансиран със средства на Фонда, които, съгласно общите условия и специалните условия, приложими към договора, следва да се уредят чрез помирение или арбитраж, се уреждат съгласно процедурните правила за помирение и арбитраж на договори, финансирани от ЕФР в ОСТ, поместени в приложение V.
Член 2
Настоящото решение се прилага за всички договори, финансирани от ЕФР в ОСТ и сключени след 1 юни 1991 г.
Член 3
Настоящото решение се публикува в Официалния вестник на Европейските общности.
Съставено в Брюксел на 16 декември 1991 година.